Libertalia
I Libertalia dia tani-mpijirika lazaina fa naorin' ny jiolahin-tsambo tamin' ny faramparan' ny taonjato faha-17 teto Madagasikara teo ambany fitarihan' ny kapiteny James Misson (fanampin' anarana indraindray soratana hoe "Mission", ary anarana indraindray soratana hoe "Olivier"), izay mety ho nisy nandritra ny dimy amby roapolo taona teo ho eo, nefa tsy tena fantatra na zava-misy na angano.

Ny tantaran' ity zanatany ity dia niseho voalohany tao amin' ny A General History of the Pyrate, nosoratan' ny kapiteny Charles Johnson (mety ho solon' ny anarana hoe Daniel Defoe). "Pro deo et liberate" ("Ho an' Andriamanitra sy ho an' ny fahafahana”" no teny filamatra nataon' ireo lehilahy ireo, izay nalamina ho repoblika.